b'\n_START_ARTICLE_\nDrukning\n_START_PARAGRAPH_\nDrukning er n\xc3\xa5r luftr\xc3\xb8ret og lungene fylles med v\xc3\xa6ske (ofte vann) slik at oksygenopptaket forhindres og personen eller dyret blir kvalt, men ikke n\xc3\xb8dvendigvis d\xc3\xb8r. En sjeldnere form for drukning er n\xc3\xa5r luftr\xc3\xb8ret lukkes automatisk som et forsvar mot v\xc3\xa6ske i lungene og blokkerer all ferdsel av luft, dette gj\xc3\xb8r at man kan \xc2\xabdrukne\xc2\xbb i en ild-kule hvis den er stor nok. Dette kalles t\xc3\xb8rrdrukning og st\xc3\xa5r for 20% av alle drukningsulykker. De fleste drukningsulykkene skjer n\xc3\xa5r en bader i sj\xc3\xb8er og vann eller n\xc3\xa5r noen bruker b\xc3\xa5t og er beruset. Drukning skjer ogs\xc3\xa5 ved dykkeulykker, skipsforlis og annet. Hvis en redder den bevisstl\xc3\xb8se fra vannet etter kort tid, kan en sette igang f\xc3\xb8rstehjelp og gjenopplivning i form av hjerte-lunge-redning. Flyteplagg er ofte avgj\xc3\xb8rende for om en person som havner i vannet overlever viser statistikken. Det er i gjennomsnitt flest menn som drukner.'